Diari Oficial de la Generalitat Valenciana


Sumari del DOGV 2702, del 05-03-1996 (1996/837607)

RESOLUCIÓ de 9 de febrer de 1996, del president de la Comissió Territorial d'Urbanisme de València per la que es fa públic l'acord de la Comissió Territorial d'Urbanisme de 31 de gener de 1996, relatiu a la modificació núm. 10 del Pla General d'Ordenació Urbana del municipi de Paterna.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2702

Data del DOGV
:   05-03-1996

Secció del DOGV
:   ALTRES DISPOSICIONS

Número del document
:   1996/837607


Data del document
:   09-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 de febrer de 1996, del president de la Comissió Territorial d'Urbanisme de València per la que es fa públic l'acord de la Comissió Territorial d'Urbanisme de 31 de gener de 1996, relatiu a la modificació núm. 10 del Pla General d'Ordenació Urbana del municipi de Paterna.   
La Comissió Territorial d'Urbanisme de València, en la sessió del 31 de gener de 1996, va adoptar aquest acord:  
Vist l'expedient tramés per l'Ajuntament de Paterna, relatiu a la modificació núm. 10 del Pla General d'Ordenació Urbana, i, d'acord amb aquests  
Antecedents de fet  
Primer  
El projecte, el va aprovar inicialment el Ple de l'Ajuntament, en la sessió del 22 de desembre de 1994. Després del pertinent període d'informació pública, en què es va presentar una al·legació, el va aprovar inicialment el dia 27 de juliol de 1995.  
Segon  
El projecte consta d'una memòria informativa i justificativa, un programa d'actuació i plànols d'informació i d'ordenació, per la qual cosa es compleix l'article 72.4 del Reial Decret Legislatiu 1/1992.  
Tercer  
El dia 1 de desembre de 1995 es va sol·licitar un informe sectorial a la Divisió de Recursos Hidràulics de la Direcció General d'Obres Públiques de la Conselleria d'Obres Públiques, Urbanisme i Transports. El representant d'aquesta en la Comissió Informativa de la Comissió Territorial d'Urbanisme, el va emetre en sentit favorable.  
El representant de la Direcció General de Transports de la Conselleria d'Obres Públiques, Urbanisme i Transports, en la Comissió Informativa de la Comissió Territorial d'Urbanisme informa favorablement sobre l'expedient.  
En l'expedient hi ha un informe del Consell Metropolità de l'Horta, de 15 de juny de 1995, emés en sentit favorable, perquè no es contravenia el que estableixen les Normes de Coordinació Metropolitana.  
Quart  
Paterna té un pla general d'ordenació urbana, aprovat definitivament per la Comissió Territorial d'Urbanisme de València el 15 de novembre de 1990.  
Cinqué  
La finalitat de la present modificació és el canvi d'ús en un sòl urbà industrial, que passa a tenir la qualificació de zona determinada per la ubicació d'instal·lacions de depuració d'aigües residuals, a fi d'instal·lar-hi una estació depuradora que millore les condicions urbanístiques del polígon industrial de la Fuente del Jarro.  
Fonaments de dret  
Primer  
La present modificació s'ha tramitat com estableix la legislació estatal, si bé l'aprovació tindrà lloc després de la data límit que es preveu en la disposició transitòria segona de la LRAU, per la qual cosa seria necessària la concessió d'una pròrroga de l'esmentat termini per part del conseller d'Obres Públiques, Urbanisme i Transports. No obstant això, aquesta es considera innecessària, ja que seguint el principi de celeritat administrativa i economia processal, i atés que siga la que siga la tramitació que s'ha de seguir les conseqüències seran les mateixes i les garanties per a terceres persones no es veurien perjudicades, qualsevol reproducció de tràmits no aportaria res de nou a la qüestió. Per tot això, es pot concloure la no necessitat de demanar expressament la pròrroga esmentada.  
Segon  
El projecte no presenta deficiències tècniques que impedisquen l'aprovació, i es troba justificat i adequat a la legislació aplicable.  
Tercer  
La Comissió Territorial d'Urbanisme és l'òrgan competent per a resoldre sobre l'aprovació definitiva dels plans generals i de les modificacions de municipis de menys de 50 mil habitants, de conformitat amb l'article 38.3 de la Llei reguladora de l'Activitat Urbanística, en relació amb l'article 15.10 del Decret 137/1990, de 30 de juliol, del Consell de la Generalitat Valenciana, que aprova el Reglament dels òrgans Urbanístics de la Generalitat Valenciana.  
En vista d'aquests antecedents, la Comissió Territorial d'Urbanisme acorda:   
Aprovar definitivament la modificació número 10 del Pla General d'Ordenació Urbana de Paterna.  
L'Ajuntament de Paterna haurà de notificar el contingut de l'acord a tots els particulars interessats en l'expedient de referència.  
Contra aquesta resolució, que no esgota la via administrativa, es pot interposar un recurs ordinari davant el conseller d'Obres Públiques, Urbanisme i Transports, en el termini d'un mes, comptat a partir de la data de recepció de la present modificació.  
Tot això, sense perjudici de poder presentar qualsevol altre recurs que s'estime oportú.  
València, 9 de febrer de 1996.- El president de la Comissió Territorial d'Urbanisme: Fernando Modrego Caballero.